Mataas na Paaralang Pang-agham ng Pilipinas - Kampus ng Rehiyong Iloko

Ang Mataas na Paaralan ng Pilipinas sa Agham - Kampus ng Rehiyong Iloko (Philippine Science High School - Ilocos Region Campus sa wikang Ingles) ay itinatag sa bisa ng Batas Republika 9036 na inakda ng dating kinatawan ng unang distrito ng Ilocos Sur na si Ginoong Salacnib Baterina. Ang Mataas na Paaralan ng Pilipinas sa Agham - Kampus ng Rehiyong Iloko ay isa sa siyam na kampus ng Philippine Science High School System.

Lokasyon
Matatagpuan ang nasabing paaralan sa Barangay Poblacion East, Bayan ng San Ildefonso, Ilocos Sur. Ang paaralan ay nakatayo sa limang-ektaryang lupa na libreng ibinigay ng lokal na pamahalaan ng San Ildefonso.

Taong Akademiko 2008-2009
Ang paaralan ay kasalukuyang nagsisilbing paaralan ng mga estudyanteng galing pa sa mga lalawigan ng Ilocos Norte, Ilocos Sur, Abra, La Union, Bulacan, Tarlac, at Pangasinan at ng mga lungsod ng Baguio, Manila, Quezon, at Marikina. Ayon sa Registrar ng paaralang ito, may 183 estudyante ang nag-aaral sa nasabing paaralan sa kasalukuyan, mula Unang Taon hanggang Ikaapat na Taon. Si G. Larry Cabatic ang kasalukuyang Campus Director ng paaralan.

Nagbukas ang Taong Akademiko 2008-2009 noong 10 Hunyo 2008. Isang Programang Oryentasyon ang isinagawa para sa bagong "batch" ng mga mag-aaral na mula pa sa iba't ibang sulok ng Luzon.

Kasaysayan
Ang pagtatatag ng paaralan ay unang pinasinayaan ng namumunong kinatawan ng unang distrito ng Ilocos Sur noong mga panahong yaon na si Salacnib Baterina noong taong 1999. Ang batas na siyang inakda niya ay ang Batas Republika 9036.

Kalaunan, inaprubahan din ng Board of Trustees ng PSHS System ang panukalang magtatag ng kampus ng PSHS sa Rehiyong Ilokos noong 4 Pebrero 2002. Sa awa ng Diyos, may malugod na bayan sa Ilocos Sur ang libreng nagbigay ng limang ektaryang lupa upang itayo ang kampus na inaasam ni G. Baterina. Opisyal na nagbukas ang paaralan noong 14 Hulyo 2003 nang may 33 mag-aaral at 6 guro.

Heto ang mga naging kaganapan sa kasaysayan ng paaralang ito.

Mga Seksiyon ng mga Klase sa Paaralang Ito

Unang Taon

 Diamond

Tagapayo: Jefferson Tapucol

 Emerald

Tagapayo: Narcisa Veracion

Ikalawang Taon

 Camia

Tagapayo: Sheryl Salvador

 Adelfa

Tagapayo: Jenahlyn Villegas

Ikatlong Taon

 Cesium

Tagapayo: Maria Gracia Cullado

 Lithium

Tagapayo: Annellene Madrid

Ikaapat na Taon

 Graviton

Tagapayo: Michelle Ducusin

 Photon

Tagapayo: Pablo Viloria

Mga Organisasyon sa Paaralang Ito
 SMCT (Science, Math, Computer & Technology) Club
 Student Alliance
 Philippine Red Cross Youth
 Digi-Tech (bagong tatag)
 Guidance Club o G-Club (bagong tatag)
 Sports Club (bagong tatag)
 Junior Librarians' Club (bagong tatag)

Karagdagang impormasyon

Ang opisyal na diyaryong pampaaralan ng MPPA-KRI ay ang "Northern Scholar".

Talasanggunian
 Northern Scholar, Hunyo 2004 Edition
 Northern Scholar, June-Disyembre 2007 Edition
 Northern Scholar, January-Marso 2008 Edition
 Office of the CISD Chief
 Office of the Registrar

Mga kawing panlabas
Philippine Science High School Ilocos Region Campus 

Ilocos